recursal/SuperWikiNEXT-32B huggingface dataset:
**மூலக்கூற்று இடைவிசை** (*intermolecular force*) என்பது அருகருகே உள்ள அணுக்கள், மூலக்கூறுகள், மின்மிகள் ஆகியவற்றினிடையே நிலவும் ஈர்ப்பு அல்லது எதிர்ப்பு விசையைக் குறிக்கும். மூலக்கூற்றினை ஒருங்கே வைத்திருக்கும் மூலக்கூற்று உள்விசையை விட இது குறைந்த வலுவையே கொண்டிருக்கும். எடுத்துக்காட்டாக, ஐதரோகுளோரிக் அமிலத்தின் (HCl) மூலக்கூறுகள் அருகருகே இருக்கும்போது அவற்றினிடையே இருக்கும் விசையை விட, அதன் மூலக்கூற்றுள் இருக்கும் இணைவலுப் பிணைப்பு வகை வேதிப் பிணைப்பின் விசை அதிகமாக இருக்கும்.
மூலக்கூற்று இடை விசைகளும் இரசாயன பிணைப்புகளும் இலத்திரன்கள் பங்குபற்றும் விதத்தில் அடிப்படையாக வேறுபடுகின்றன. இரசாயன பிணைப்புகளில் இலத்திரன்கள் பங்கிடப்பட்டு, இடம்மாற்றப்பட்டு நேரடியாகப் பங்கு கொள்கின்றன. எனினும் மூலக்கூற்று இடை விசைகளில் இலத்திரன்கள் நேரடியாகப் பங்குபற்றுவதில்லை. இலத்திரன்கள் மூலக்கூற்றுக்குள் அல்லது அணுவுக்குள் உள்ள இடத்தைப் பொறுத்து மூலக்கூற்று இடை விசைகள் உருவாகின்றன. மூலக்கூற்று இடை விசை ஏற்படுவதற்கு இலத்திரன்கள் பங்கிடப்படுவதோ, இழக்கப்படுவதோ, ஏற்கப்படுவதோ இல்லை. 
ஈர்ப்பு மூலக்கூற்று இடைவிசைகள்:

* இருமுனை-இருமுனை விசைகள்
* அயனி-இருமுனை விசைகள்
* வண்டர்வாலின் விசைகள் (கீசொன் விசை, டிபை விளைவு, இலண்டன் கலைவு இடைவிசை)

இருமுனைவு-இருமுனைவுக் கவர்ச்சி விசை
-----------------------------------

சமச்சீரற்ற மூலக்கூறில் உள்ள அணுக்களிடையே உள்ள மின்னெதிர்த்தன்மை வித்தியாசம் காரணமாக இருமுனைவு-இருமுனைவுக் கவர்ச்சி விசை ஏற்படுகின்றது. இது குறிப்பிடத்தக்களவுக்கு முக்கியமான இடைவிசையாகும். இக்கவர்ச்சி விசை ஏற்படுவதற்கு மூலக்கூறு சமச்சீரற்றதாகவும், நேரடியாகப் பிணைக்கப்பட்ட அணுக்களிடையே மின்னெதிர்த்தன்மை வித்தியாசமும் இருத்தல் அவசியமாகும். இவ்வகைக் கவர்ச்சி இடைவிசை உள்ள சேர்வைகள் முனைவுச் சேர்வைகள் என அழைக்கப்படும். நீர், அமோனியா, ஐதரசன் குளோரைடு, ஐதரசன் புளோரைடு என்பன முனைவுச் சேர்வைகளாகும். இச்சேர்வைகளில் மின்னெதிர்த்தன்மை அதிகமான N, O, Cl, F ஆகிய அணுக்கள் மின்னெதிர்த்தன்மை குறைந்த ஐதரசனிடமிருந்து இலத்திரன்களை இழுப்பதால் (அயன் பிணைப்பு போன்று முழுமையாகக் கவர இயலாது) இலத்திரன்கள் மின்னெதிர்த்தன்மை கூடிய அணுவின் பக்கம் அதிக நேரத்தைச் செலவிடும்.

உதாரணமாக HCl இல் மின்னெதிர்த்தன்மை அதிகமான Cl பக்கம் சிறிய மறையேற்றமும், மின்னெதிர்த்தன்மை குறைந்த H பக்கம் சிறிய நேரேற்றமும் ஏற்படும். இதனால் HCl மூலக்கூறுகளிடையே இருமுனைவு-இருமுனைவுக் கவர்ச்சி விசை உருவாகின்றது.
சீனாவில் திபெத் தன்னாட்சிப் பகுதி
**திபெத் தன்னாட்சி பகுதி** (*Tibet Autonomous Region*) அல்லது சுருக்கமாக **திபெத்** (சீனம்: 西藏自治区) என்பது சீன மக்கள் குடியரசால் 1958-ல் திபெத்திய ஆன்மிகம் மற்றும் அரசியல் தலைவரான 14வது தலாய் லாமாவை விரட்டிவிட்டு, ஆக்கிரமிக்கப்பட்ட திபெத் நாடாகும். 1965-ல் திபெத் ஒரு மாகாண அளவிலான தன்னாட்சிப் பகுதியாக அறிவிக்கப்பட்டது. இது சிசங் தன்னாட்சி பகுதி என்றும் அழைக்கப்படுகிறது. திபெத் தன்னாட்சிப் பகுதியின் நிர்வாகத் தலைநகரம் லாசா ஆகும். திபெத் தன்னாட்சிப் பகுதி 6 மாவட்டங்களாகவும், 68 கவுண்டிகளாக பிரிக்கப்பட்டுள்ளது. 

சீன மக்கள் குடியரசின் கட்டமைப்புள் திபெத், திபெத் தன்னாட்சி பகுதியின் அங்கமாகவே அங்கீகரிக்கப்படுகிறது. திபெத் தன்னாட்சிப் பகுதியுள் திபெத்திய பகுதிகளைத் தவிர யு-சாங் மற்றும் காம் மாகாணப் பகுதிகளும் அடங்கும். இத்தானாட்சிப் பகுதியே சீனாவின் மாகாணங்களுள் இரண்டாவது பெரிய நிலப்பரப்பைக் கொண்டுள்ளது (1,200,000 சதுர கிலோமீட்டர்).

இதனையும் காண்க
--------------

* திபெத்
* தலாய் லாமா
* யாதோங் கவுண்டி

மேற்கோள்கள்
-----------

1. ↑  Tibet (Xi'zang)
2. ↑  Tibet AUTONOMOUS REGION, CHINA
3. ↑  Tibet profile

வெளி இணைப்புகள்
---------------

* The Tibetan Argument for Autonomy

  


| * பா
* உ
* தொ
சீனா சீன மக்கள் குடியரசின் மாகாணங்களும் ஆட்சிப்பிரிவுகளும் |
| --- |
| மாகாணங்கள் | அன்ஹுயி **·** புஜியான் **·** கான்சு **·** குவாங்டாங் **·** குயிசூ **·** ஆய்னான் **·** ஏபெய் **·** கெய்லோங்சியாங் **·** ஹெய்நான் **·** ஹுபேய் **·** ஹுனான் **·** சியாங்சு **·** ஜியாங்சி **·** சீலின் **·** லியாவோனிங் **·** கிங்ஹாய் **·** ஷாங்ஷி **·** சாண்டோங் **·** சான்சி **·** சிச்சுவான் **·** தைவான் **·** யுனான் **·** செஜியாங் |  |
| தன்னாட்சிப் பகுதிகள் | குவாங்ஷி **·** உள் மங்கோலியா **·** நின்ஷியா **·** திபெத் **·** சிஞ்சியாங் |
| நகரங்கள் | பெய்ஜிங் **·** சோங்கிங் **·** சாங்காய் **·** தியான்ஜின் |
| சிறப்பு நிர்வாகப் பகுதிகள் | ஆங்காங் **·** மக்காவு |
ஒரு பனையேறியின் இடையில் கட்டப்பட்டுள்ள அரிவாள் பெட்டி
**அரிவாள் பெட்டி** அல்லது **அருவா பெட்டி** என்பது பனை மரத்தில் கள், பதநீர் போன்றவற்றை இறக்கும் தொழிலாளர்கள் அதற்குத் தேவைப்படும் அரிவாள் போன்ற கூர்மையான ஆயுதத்தை எடுத்துக்கொண்டு மரம் ஏறும்போது, 
அவை தவறி கீழே விழுந்துவிடாதபடி இருக்க இடுப்பில் கட்டியிருக்கும் ஒரு கொள்கலனைக் குறிப்பது ஆகும்.

விளக்கம்
--------

அரிவாள் பெட்டியானது தென்னை மரத்தின் மூன்று தென்னங் கொதும்புகளைக் (தென்னம் பாளை) கொண்டு செய்யப்படுகிறது. கொதும்புகளைத் தண்ணீரில் ஒருநாள் ஊறவைத்து, பின்னர் அதை பனை நாரைக் கொண்டு கட்டிச் செய்யப்படுகிறது.

அரிவாள் பெட்டியானது அரிவாளின் பிடி மட்டும் வெளியே தெரியும் வகையில், முக்கால் அடி உயரம் கொண்டதாக இருக்கும். இந்தப் பெட்டியின் மேற்பகுதி சற்று அகன்றும், கீழ்ப்பகுதி சற்று குறுகியும் காணப்படும். பெட்டியின் நடுவில் இரண்டு தென்னங் கொதும்பைகளைக்கொண்டு மூன்று பாகுதிகளாக பிரிக்கப்பட்டிருக்கும். ஒரு பக்கம் பாளை அருவா வைப்பதற்கும், நடுவில் மட்டையருவாள் வைப்பதற்கும், மற்றொரு பகுதியில் சுண்ணாப் பெட்டி வைப்பதற்கான தகடு போன்ற கொடும்பு பயன்படும். அரிவாளைத் தீட்டிக் கூர்மைப்படுத்த பயன்படும் வெள்ளைக்கல் பொடியைப் வைக்கப் பயன்படும் மூங்கில் குழாயையும் இதில் வைத்துக்கொள்வார்கள். தமிழகம் மட்டுமல்லாமல் இலங்கைவரை இதே முறை இருக்கின்றது.

மேற்கோள்கள்
-----------

1. ↑  ப. ஜெகநாதன் (15 சூன் 2019). "ஈச்சங் கள் கனவு". *கட்டுரை*. இந்து தமிழ். 16 சூன் 2019 அன்று பார்க்கப்பட்டது.
2. ↑  காட்சன் சாமுவேல் (29 ஏப்ரல் 2018). "பனையேறி எனும் ஆதி சூழலியலாளன்!". *கட்டுரை*. தி இந்து தமிழ். 3 மே 2018 அன்று பார்க்கப்பட்டது.
வெண்மணி வாயில் என்பது சங்ககாலத்தில் சிறப்புற்று விளங்கிய ஊர்களில் ஒன்று.

மாமூலனார் பாடல் அகம் 211 இந்த ஊருக்கு இப் பெயர் வந்த காரணத்தைப் புலப்படுத்துகின்றது. இப் பெயர் தோன்றுவதற்கு முன்னர் இவ்வூரின் பெயர் வெண்ணி என்று வெறுமனே வழங்கப்பட்டது.

சங்ககாலத்தில் மத்தி என்னும் அரசன் இதனைத் தலைநகராகக் கொண்டு ஆண்டுவந்தான்.

மத்தி செயல்
-----------

மத்தி கல்லா எழினியோடு போரிட்டு அவனது பல்லைப் பிடுங்கிக் கொண்டுவந்து தன் வெண்மணிவாயில் கோட்டைக் கதவில் பதித்துக்கொண்டான். பல் வாயில்கதவில் வெண்மணி போல் விளங்கியதால் வெண்மணி என்னும் ஊரின் பெயரே வெண்மணிவாயில் என வழங்கப்படுவதாயிற்று.

கல்லா எழினி
-----------

அதியமான் கடையெழு வள்ளல்களில் ஒருவன். அவன் மகன் பொகுட்டெழினி. 

அதியமானைக் கடையெழு வள்ளல்களில் ஒருவனாகச் சிறுபாணாற்றுப்படை என்னும் நூல் தொகுத்துக் காட்டுகிறது. 

பெருஞ்சித்திரனாரின் புறநானூற்றுப் பாடல் (158) அதியமானின் மகன் பொகுட்டெழினியைக் 'கூவிளங்கண்ணிக் கொடும்பூண் எழினி' என்று குறிப்பிட்டு கடையெழு வள்ளல்களில் ஒருவனாகக் குறிப்பிடுகிறது.

அதியமான் தகடூர் அரசன். மாமூலனார் குறிப்பிடும் 'கல்லா எழினி' அதியமானின் மகன் அல்லன். இவன் போர்த்தொழிலைக் கல்லாதவன்.

ஒப்புநோக்குக
------------

வெண்ணி  

வெண்ணிப் பறந்தலை  

வெண்ணிவாயில்
திபேத்திய ஆக்கங்களுக்கான நூலகமும் சுவடிக்கூடமும், தர்மசாலா
**திபேத்திய ஆக்கங்களுக்கான நூலகமும் சுவடிக்கூடமும்** இந்தியாவின் தர்மசாலா என்னும் இடத்திலுள்ள ஒரு திபேத்திய நூலகம் ஆகும். 14 ஆவது தலாய் லாமாவான தென்சின் கியாட்சோவால் 1970 ஆம் ஆண்டு யூன் மாதம் 11 ஆம் நாள் நிறுவப்பட்ட இந்த நூலகம் உலகில் உள்ள திபேத்திய ஆக்கங்களுக்கான நூலகங்களில் முக்கியமான ஒன்றாகும். 

1959 ஆம் ஆண்டு தப்பிவந்தபோது கொண்டு வரப்பட்ட, திபேத்தின் வரலாறு அரசியல், பண்பாடு, கலை என்பன தொடர்பான சுவடிகளும், பௌத்த நூல்களும் இந்த நூலகத்தில் உள்ளன. சுமார் 80,000 கையெழுத்துப் பிரதிகள், நூல்கள் சுவடிகள் ஆவணங்கள் என்பனவும், 600 சிலைகள், தாங்காக்கள் எனப்படும் பௌத்தம் சார்ந்த பதாகைகள், பிற பௌத்தப் பண்பாட்டுக்குரிய பொருட்கள் போன்றனவும், 6,000 க்கு மேற்பட்ட நிழற்படங்களும் அங்கே உள்ளன. 

இந்த நிறுவனத்தின் முக்கியமான நோக்கம் உயர்தரமான பண்பாட்டு வளங்களை வழங்குவதும், ஆய்வுகளுக்குரிய சூழலை ஏற்படுத்துவதுடன், அறிவைப் பரிமாறிக் கொள்வதுமாகும். இந் நூலகத்தின் மூன்றாம் தளத்தில் ஒரு அருங்காட்சியகம் உண்டு. இது 1974 ஆம் ஆண்டில் அமைக்கப்பட்டது. இங்கே பழமை வாய்ந்த பல பொருட்கள் வைக்கப்பட்டுள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்
**சிவப்பிரகாசம்** என்பது 14 சைவ சித்தாந்த சாத்திரங்களுள் ஒன்றாகும். 14 சைவ சித்தாந்த சாத்திர நூல்களுள் எட்டு நூல்களை இயற்றிய உமாபதி சிவாச்சாரியாரே இதன் ஆசிரியராவார். இந் நூல் சைவ சித்தாந்தக் கோட்பாடுகளை நூறு விருத்தப் பாடல்களால் விளக்குகின்றது. இந்த நூலுக்கு முதல்நூல் சிவஞான போதம். வழிநூல் சிவஞான சித்தி. இது சார்புநூல். இது தோன்றிய காலம் 14ஆம் நூற்றாண்டு.

வடமொழி உபநிடதக் கருத்துக்களை இந்த நூல் தெளிவாக்குகிறது. 

இந்த நூலுக்குப் பல உரைநூல்கள் உள்ளன. அவை:திருக்கயிலாய பரம்பரை வேளாக்குறிச்சி ஆதீன சீடர் மதுரை ஞானப்பிரகாசர் உரை (அச்சாகவில்லை),திருக்கயிலாய பரம்பரை வேளாக்குறிச்சி ஆதீன சீடர் மதுரை சிவப்பிரகாசர் பேருரை, சிதம்பரநாத முனிவர் உரை, நல்லசிவதேவர் சிந்தனையுரை, அருள்நந்திதேவர் உரை (அச்சாகவில்லை), திருவுருமாமலை அடிகள் உரை, திருவிளக்கம் புத்துரை, மற்றும் பழைய உரைகள் சில. 

இந்நூலிலுள்ள பாடல் எடுத்துக்காட்டு
தொன்மையாம் எனும் எவையும் நன்றாகா; இன்று

தோன்றிய நூல் எனும் எவையும் தீதாகா; துணிந்த
நன்மையினார் நலங்கொள்மணி பொதியும் அதன் களங்கம்

நவையாகாது என உண்மை நயந்திடுவர்; நடுவாம்
தன்மையினார் பழமை அழகு ஆராய்ந்து தரிப்பார்;

தவறு நலம் பொருளின்கண் சார்வு ஆராய்ந்து அறிதல்
இன்மையினார் பலர் புகழில் ஏத்துவர் ஏதிலர் உற்று

இகழ்ந்தனரேல் இகழ்ந்திடுவர் தமக்கு என ஒன்று இலரே. (அவையடக்கப் பாடல்)
இதில் சொல்லப்பட்ட கருத்து
நூல் பழமையானது என்பதால் நன்று என்றும், இன்று தோன்றியது என்பதால் தீது என்றும் கொள்ளலாகாது. நூலில் சொல்லப்படும் நன்மை தீமைகளை ஆராய்ந்து நூலை ஏற்றுக்கொள்ளவேண்டும். ஒரு நூலை யாரேனும் ஒருவர் புகழ்ந்துவிட்டால் எல்லாரும் அதனைப் புகழத் தொடங்கிவிடுகிறார்கள். அவர்கள் தமக்கென்று கொள்கை இல்லாதவர்கள்.

இவற்றையும் பார்க்கவும்
----------------------

* மெய்கண்ட சாத்திரங்கள்

உசாத்துணைகள்
------------

* இராசமாணிக்கனார். மா. *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
* உமாபதி சிவாச்சாரியார், *நெஞ்சுவிடு தூது பரணிடப்பட்டது 2007-09-27 at the வந்தவழி இயந்திரம்*, மதுரை தமிழ் இலக்கிய மின்பதிப்புத் திட்டம்.
* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு. 2005

வெளி இணைப்புகள்
---------------

* சிவப்பிரகாசம் - (ஆங்கில மொழியில்)
**வெண்மேகம்** பெப்ரவரி 2014ல் வெளிவந்த தமிழ்த் திரைப்படமாகும். இதை ராம்-லட்சுமண் இயக்கினார். இதில் விதார்த், இசாரா, ரோகிணி, போன்ற பலர் நடித்துள்ளனர்.

கதைச்சுருக்கம்
--------------

சென்னையில் பள்ளி ஒன்றில் தலைமையாசிரியாராக இருக்கும் ரோகிணி, தனது கணவரைப் பிரிந்து தனது மகளான ஜெயசிறீ சிவதாசுடன் தனிமையில் வசித்து வருகிறார். இவருக்கு ஒரே ஆதரவு ஜெயசிறீ மட்டும்தான். தனது கணவர் மாதிரியான ஆண்களிடம் ஏமாந்து போய்விடக்கூடாது என்பதற்காக அவளை மிகவும் கண்டிப்புடன் வளர்த்து வருகிறார்.

தன்னுடைய விருப்பத்துடன் வாழத் தடையாக இருக்கும் அம்மா மீது ஜெயசிறீ வெறுப்புடனே இருக்கிறாள். இந்நிலையில், இவரது வீட்டுக்கு அருகிலேயே இருக்கும் விதார்த் மற்றும் ஜெகன் ஆகியோர் ஜெயசிறீக்கு ஆறுதலாக இருக்கின்றனர். இதனால், அவர்களிடம் நெருங்கிப் பழகி வருகிறார் ஜெயசிறீ.

ஒருநாள் விதார்த் கடைக்கு ஸ்டிக்கர் ஒட்ட வரும் இசாராவை பார்த்ததும் காதல் வயப்பட்டு விடுகிறார் விதார்த். நாளடைவில் இருவரும் காதலிக்க ஆரம்பித்து விடுகின்றனர். இவர்களுடைய காதல் சுமுகமாக போய்க் கொண்டிருக்கும் வேளையில், விதார்த்துடன் ஜெயசிறீ நெருங்கி பழகுவது நாயகிக்கு பிடிக்கவில்லை. இதை ஒருநாள் ஜெயசிறீயை அழைத்து கண்டித்தும் விடுகிறாள். பதிலுக்கு ஜெயசிறீ தான் பத்து வருடமாக விதார்த்துடன் நெருங்கிப் பழகி வருவதாகவும், அவர்மீது அளவு கடந்த ஆசை வைத்திருப்பதாகவும் கூறுகிறாள். இதனால் கோபமடைந்த இசாரா இந்த விடயத்தை ஜெயசிறீயின் அம்மாவிடம் சென்று முறையிடுகிறாள்.

கோபமடைந்த ரோகிணி, ஜெயசிறீயை அழைத்து கண்டிக்கிறாள். கோபத்தில் வீட்டில் இருந்து வெளியேறுகிறாள் ஜெயசிறீ. வெளியே செல்லும் நாயகி, விதார்த்துக்கு போன் செய்கிறாள். ஆனால், அந்த போனை விதார்த்தின் நண்பன் ஜெகன் எடுக்கிறார். வேலை தொடர்பாக இருவரும் விசாகப்பட்டினம் சென்றிருப்பதாகவும், இங்கேயே செட்டிலாகிவிடப் போகிறோம் என்று கிண்டலுக்கு ஒரு வார்த்தையையும் விட்டுவிட்டு போனை துண்டித்து விடுகிறான்.

இதை உண்மை என நம்பி, ஜெயசிறீ விசாகப்பட்டினத்துக்கு பயணமாகிறாள். அங்கு விதார்த்தை தேடி அலைகிறாள். எங்கு தேடியும் கண்டுபிடிக்கமுடியாமல் தனிமையில் தவிக்கிறார். அப்போது, அங்கே உள்ளூர் பெண் தாதாவான கல்யாணியின் கண்ணில் படுகிறார். அவர் விசாகப்பட்டினத்தில் குழந்தை இல்லாத பணக்காரர்களுக்கு ஏழை பெண்களைப் வாடகை தாயாக அனுப்பும் வேலையை நிழல் உலகில் செய்து வருகிறார்.

அவரிடம் தஞ்சம் புகும் ஜெயசிறீயையும் இந்த வேலையில் ஈடுபடுத்தி விடுகிறார். இதற்கிடையில், விசாகப்பட்டினத்தில் வேலை தேடிச் சென்ற விதார்த் மீது ஜெயசிறீயின் அம்மா ரோகிணி தனது பெண்ணை கடத்தி சென்றுவிட்டதாக காவல் நிலையத்தில் புகார் செய்கிறார். சென்னை திரும்பும் விதார்த்தைக் காவற்துறை விசாரிக்கிறது. விசாரணையில் விதார்த் குற்றமற்றவர் என்பது தெரிய வருகிறது.

ஜெகன் விதார்த்திடம் ஜெயசிறீ தன்னிடம் பேசியதாகவும், விசாகப்பட்டினத்தில் செட்டிலாகிவிடுவோம் என்று பொய்யைச் சொல்லிவிட்டு போனைத் துண்டித்துவிட்டதாகவும் கூறுகிறான். அப்படியென்றால் தன்னைத் தேடி விசாகப்பட்டினம்தான் அவள் சென்றிருக்கவேண்டும் என்று எண்ணி, தேடும் முயற்சியில் விதார்த்தும், ஜெகனும் விசாகபட்டினம் பயணமாகிறார்கள். இறுதியில், ஜெயசிறீயை கண்டுபிடித்து சென்னைக்கு திரும்ப அழைத்து வந்தார்களா, விதார்த், இசாரா காதல் என்னவாயிற்று என்பதே மீதிக்கதை.

மேற்கோள்கள்
-----------

1. ↑  "வெண்மேகம்". மாலைமலர். 16 மார்ச் 2014 அன்று பார்க்கப்பட்டது.
**வெண்மார்புச் சிரிப்பான்** என்பது சாம்பல் மார்பு சிரிப்பான் (Grey-breasted laughingthrush) என்றழைக்கப்படுகிறது. இப்போது இவை இரண்டு சிற்றினங்களாக **பழனி சிரிப்பான்** மற்றும் அசம்பு சிரிப்பான் பிரிக்கப்பட்டுள்ளன.

பெயர்கள்
--------

தமிழில்  :**வெண்மார்புச் சிரிப்பான்**

ஆங்கிலப்பெயர்  :**Grey-breasted Laughingthrush** 

அறிவியல் பெயர் :***Montecincla meridionale***

உடலமைப்பு
---------

*வெண்மார்புச் சிப்பான்*
20 செ.மீ. - சிலேட் பழுப்பு நிறத்தலையும் ஆலிவ் பழுப்பு நிற உடலும் கொண்டது. தொண்டை, கன்னம், மார்பு ஆகியன சாம்பல் நிறம், வயிறு வெளிர் சிவப்பு.

காணப்படும் பகுதிகள்
-------------------

நீலகிரி, கொடைக்கானல், ஆனைமலை சார்ந்த மலைப் பகுதிகளில் பசுமைமாறாக் காடுகளையும் மலைவாசிகள் குடியிருப்புகளையும் அடுத்துக் காணலாம். 6 முதல் 12 வரையான குழுவாகப் காணப்படும்.

உணவு
----

6 முதல் 12 வரையான குழுவாகப் புதர்களிடையே தாவித் திரிந்து புழபூச்சிகள், சிறுகனிகள் முதலியனவற்றை இரையாகத் தேடித் தின்னும்.

இனப்பெருக்கம்
-------------

அச்சம் ஏற்பட்டால் பதுங்கி ஒளிந்து கொள்ளும். உரக்கச் சீழ்க்கை ஒலி எழுப்பியும் குழு முழுதும் ஒன்றாகச் சிரிப்பது போல கலகலத்தும் மாங்குயில் போல இனிய குரலில் கூவியும் தனது இருப்பை அறிவிக்கும். ஓடிப் புதர்களிடையே மறையும் போது **விட்-விட்-விட்** என சிறு குரலெழுப்பும்.
டிசம்பர் முதல் ஜூன் வரை தனித்து நிற்கும் புதர்களிடையே வெளியே தெரியாதபடி மறைவாகப் கோப்பை வடிவிலான கூடமைத்து 2 முட்டைகள் இடும்.

மேற்கோள்கள்
-----------

1. ↑  "*Trochalopteron meridionale*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2017.1*. பன்னாட்டு இயற்கைப் பாதுகாப்புச் சங்கம். 2017. 26 August 2017 அன்று பார்க்கப்பட்டது.
2. ↑  "Grey-breasted\_laughingthrush*வெண்மார்புச் சிப்பான்*". 1 அக்டோபர் 2017 அன்று பார்க்கப்பட்டது.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:126
4. ↑  "Ashambu laughingthrush". 23 திசம்பர் 2017 அன்று பார்க்கப்பட்டது.
**சிவபூசா பத்ததி** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல்களில் ஒன்று. இது பத்ததி வழிபாட்டு முறைகளைக் கூறும் நூல். 

ஆலயபூசை பற்றிச் சைவசித்தாந்தம் குறிப்பிடுவதில்லை. சிவ-வழிபாட்டையே போற்றுகிறது. சிவ-வழிபாட்டில் புத்திர-மார்க்கம், கிரியா-மார்க்கம் என இரண்டு வகை உண்டு. இந்த இரண்டையும் விளக்கும் பாடல் ஒன்று இந்த நூலில் உள்ளது.  
புத்தி மார்க்கம் புகலில் புதிய விரைப் போது

புகை ஒளி மஞ்சனம் அமுது முதற்கொண்டு ஐந்து
சுத்தி செய்து ஆசனம் மூர்த்தி மூர்த்திமான் ஆம்

சோதியையும் பாவித்து ஆவாகித்துச் சுத்த
பத்தியினால் அருச்சித்துப் பரவிப் போற்றிப்

பரிவினொடும் எருயில் வரு காரியமும் பண்ணி
நித்தலும் இக் கிரியையினை இயற்றுவோர்கள்

நின்மதன் தன் அருகு இருப்பர் நினையுங்காலே
இது ஆகம பூசை எனப்படும். 

பூசாவிதிகளைக் கூறும் நூல்கள்

* பெரியபுராணம், திருக்குறிப்புத் தொண்ட நாயனார் புராணத்தில் அம்மை காஞ்சி நகரில் பெருமானைப் பூசித்த பாங்கைச் சொல்லுமிடத்தில் விளக்கப்பட்டுள்ளது.
* தத்துவப் பிரகாசம் என்னும் தனி நூல்.
* குருஞான சம்பந்தர் செய்தார் எனக் கூறப்படும் உரைநடையில் உள்ள ‘பூசாவிதி’.

துவார பூசையில் தொடங்கி அட்ட-பூசை வரை பல பூசனைப் பாங்குகளை இந்த நூல் குறிப்பிடுகிறது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

அடிக்குறிப்பு
-------------

1. ↑  பாடல் பொருள் விளங்கும் வகையில் சொற்பிரிப்பு செய்து பதிப்பிக்கப்பட்டுள்ளது.
இந்தியா ஐக்கிய மில், பரேல் - பெரிய ஆலைகளில் ஒன்றாகும், மற்றும் அரசாங்கத்தின் சொந்தமான சிலவற்றில் ஒன்றாகும்
இந்தியாவில் மத்திய மும்பையின் ஒரு பகுதியை இப்போது குறிப்பிட விரும்பும் ஒரு பெயரை ஜிரங்கோன்(அதாவது "ஆலை கிராமம்") என்று குறிப்பிடலாம். ஒரு காலத்தில் கிட்டத்தட்ட 130 ஜவுளி ஆலைகள் இருந்தன, பெரும்பாலானவை பருத்தி ஆலைகளாக இருந்தன. 19 ஆம் நூற்றாண்டின் பிற்பகுதியில் மும்பை செழிப்பு மற்றும் வளர்ச்சிக்காகவும், மும்பை ஒரு பெரிய தொழில்துறை மாநகரமாக மாற்றுவதற்கும் ஜிரங்கோன் ஆலைகள் கணிசமாகப் பங்களித்தன.

பிரபலமான கலாச்சாரத்தில்
-----------------------

மகேஷ் மஞ்ச்ரேகர் இயக்கிய 2010 ஆம் ஆண்டு சிட்டி ஆஃப் கோல்ட், 1980 களில் வேலையற்ற கிராமப்புற தொழிலாளர்கள் வாழ்க்கையை ஆராய்கிறது.

மேற்கோள்கள்
-----------

1. ↑  Chandavarkar (1994) p. 239

நூற்பட்டியல்
------------

* D'Monte, Darryl (December 2006). *Mills for Sale*. Mumbai, India: Marg Publications. பன்னாட்டுத் தரப்புத்தக எண்:81-85026-77-7.
* Chandavarkar, Rajnarayan (1994). *The Origins of Industrial Capitalism in India*. Cambridge: Cambridge University Press. பன்னாட்டுத் தரப்புத்தக எண்:0-521-41496-2.
* Chandavarkar, Rajnarayan (1998). *Imperial power and popular politics* (Illustrated ). Cambridge University Press. பன்னாட்டுத் தரப்புத்தக எண்:0-521-59692-0.. பார்த்த நாள்: 2009-04-09.

வெளி இணைப்புகள்
---------------

* The Mumbai mill workers website பரணிடப்பட்டது 2011-07-27 at the வந்தவழி இயந்திரம்
* NDTV news segment on Girangaon
தன்னூட்ட உயிரிகளுக்கும், சார்பூட்ட உயிரிகளுக்கும் இடையிலான சுற்றுத் தொடர்பின் ஒரு பார்வை. தாவரங்கள், அல்காக்கள், பல பக்டீரியாக்கள் என்பன காபனீரொட்சைடு, நீர் ஆகியவற்றிலிருந்து கரிமச் சேர்வைகளையும், ஒட்சிசனையும் உருவாக்கும் முக்கிய வழி ஒளித்தொகுப்பு ஆகும். (green arrow).
**தன்னூட்ட உயிரி** (autotroph) அல்லது, **உற்பத்தி செய்யும் உயிரி** என்பது சூழலில் காணப்படும் எளிமையான பொருட்களுடன் சூரிய ஒளி ஆற்றலையும் (ஒளித்தொகுப்பு) கரிமமில் வேதியியல் வினைகளையும் (வேதித்தொகுப்பு) பயன்படுத்தி, சிக்கலான கரிமச் சேர்மங்களை உற்பத்தி செய்யும் உயிரியைக் குறிக்கும். இவ்வாறு உற்பத்தியாகும் சிக்கலான கரிமச் சேர்மங்களுள் கார்போவைதரேட்டுகள், கொழுப்புகள், புரோட்டீன்கள் என்பன அடங்கும். உணவுச் சங்கிலியில், இவ்வாறு உணவைத் தாமே உற்பத்தி செய்யும் உயிரிகளுள் நிலத்தில் வாழும் தாவரங்களும், நீரில் வாழும் அல்காக்களும் அடங்குகின்றன. இதற்கு முரணாகச் சார்பூட்ட உயிரிகள் தன்னூட்ட உயிரிகளை உட்கொண்டு வாழ்கின்றன. தன்னூட்ட உயிரிகள், காபனீரொட்சைடைத் தாழ்த்துவதன் மூலம், உயிர்த்தொகுப்புக்குத் தேவையான கரிமச் சேர்மங்களை உருவாக்குவதுடன், வேதியியல் ஆற்றல் சேமிப்பையும் உருவாக்குகின்றன. பெரும்பாலான தன்னூட்ட உயிரிகள் நீரைத் தாழ்த்திகளாகப் பயன்படுத்துகின்றன. ஆனால், சில தன்னூட்ட உயிரிகள் ஐதரசன் சல்பைடு போன்ற ஐதரசன் சேர்மங்களைப் பயன்படுத்துகின்றன. தன்னூட்ட உயிரிகளுள் ஒரு வகையான *ஒளியியைபிகள்* (Phototrophs) சூரிய ஒளியில் இருக்கும் மின்காந்த ஆற்றலை தாழ்த்திய கரிம வடிவில் வேதியியல் ஆற்றலாக மாற்றுகின்றன.

தன்னூட்ட உயிரிகள், ஒளித்தன்னூட்ட உயிரிகளாகவோ வேதித்தன்னூட்ட உயிரிகளாகவோ இருக்கலாம். ஒளியியைபிகள், சூரிய ஒளியை ஆற்றல் மூலமாகப் பயன்படுத்துகின்ற அதேவேளை, வேதியூட்ட உயிரிகள் மின்னணு வழங்கிகளை ஆற்றல் மூலங்களாகப் பயன்படுத்துகின்றன. தன்னூட்ட உயிரிகளைப் பொறுத்தவரை, இந்த மின்னணு வழங்கிகள் கரிமமில் வேதி மூலங்களில் இருந்து வருகின்றன.
**சிவப்பதிகாரம்** (*Sivappathigaram*) திரைப்படம் 2006-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை கரு பழனியப்பன் எழுதி, இயக்கினார். இத்திரைப்படத்தில் விஷால், மம்தா மோகன்தாஸ், ரகுவரன், உபேந்திரா, மணிவண்ணன், ராஜன் பி.தேவ், கஞ்சா கருப்பு மற்றும் பலர் நடித்துள்ளனர். இது மம்தா மோகன்தாஸின் முதல் தமிழ் திரைப்படமாகும். பின்னர், இந்த படம் இந்தி மொழியில் டப்பிங் செய்யப்பட்டு ***ஆஜ் கா நயா கமினா*** என்ற பெயருடன் வெளிவந்தது.

நடிகர்கள்
---------

* விஷால் - சத்யமூர்த்தி
* மம்தா மோகன்தாஸ் - சாருலதா
* ரகுவரன் - பேராசிரியர் இளங்கோ
* உபேந்திரா - காவல் ஆய்வாளர்
* மணிவண்ணன் - சத்யமூர்த்தியின் தந்தை
* ராஜன் பி.தேவ் - இதய பெருமாள்
* கஞ்சா கருப்பு - வெள்ளை
* சபரீஷ் - சத்யமூர்த்தியின் நண்பன்

கதைச்சுருக்கம்
--------------

கல்லூரி படிப்பில் இருக்கும் தன் மகள் சாருலதாவுடன், பேராசிரியர் இளங்கோ (ரகுவரன்) தேனி அருகில் இருக்கும் தன் சொந்த ஊருக்கு வருகிறார். அவரது பேராசிரியர் பணியிலிருந்து தன்னார்வ ஒய்வுப் பெற்று பூர்வீகவீட்டில் வாழ வந்தார். அங்கே நாட்டுப்புற பாடல்களில் ஆராய்ச்சி நடத்தி, ஒரு நூலாக வெளியிட திட்டமிட்டார். அவரது மாணவன் சத்யமூர்த்தி (விஷால்) அவரது ஆராய்ச்சிக்கு உதவியாக இருந்தான். சத்யமூர்த்தியின் நற்குணங்களால் ஈர்க்கப்பட்டு அவன் வசம் காதல் கொண்டாள் சாருலதா.

அந்நிலையில் மாநில தேர்தல் அறிவிக்கப்பட்டிருந்ததால், அனைத்து கட்சிகளும் வேட்பாளர்களை தேர்வு செய்யும் பணியில் ஈடுபட்டிருந்தன. வேட்புமனுவை தாக்கல் செய்ய தொடங்கியபோது, சில அச்சமூட்டும் சம்பவங்கள் நிகழ்ந்தன. முக்கிய கட்சிகளின் சில வேட்பாளர்கள் கொல்லப்பட்டதால், அனைத்து வேட்பாளர்களும் நிலைகுலைந்து வேட்பு மனுவை திரும்பப்பெற்றனர். கட்சிகள் அடுத்து என்ன செய்யலாம் என்று திட்டமிட, காவல் துறை கொலையாளியை தேடினர். இந்த சம்பவங்களால், தேர்தல் தள்ளிவைக்கப்பட்டது.

காவல் துறை தீவிரமாக தேடி, கொலையாளி சத்யமூர்த்தி தான் என்று கண்டுபிடித்தனர். மேலும் இக்குற்றங்களுக்கு இளங்கோ உதவியாக இருந்தார் என்பதும் கண்டுபிடிக்கப்பட்டது. அதேநேரம், ஹைதெராபாத் பயணத்தின் போது, சாரு மனம் திறந்து தனது எண்ணங்களை சத்யாவிடம்வெளிப்படுத்தினாள். சத்யா தானும் பேராசிரியர் இளங்கோவும் எதனால் இந்த குற்றங்களை செய்தோம் என்று அனைத்து உண்மைகளையும் சாருவிடம் கூறினான் சத்யா.

போலீஸின் வலையிலிருந்து தப்பித்து, மந்திரியை கொல்ல முயன்றான் சத்யா. அவனது முயற்சி வெற்றி பெற்றதா என்பது தான் மீதி கதை.

இசை
---

இந்த திரைப்படத்தின் இசையமைப்பாளர் வித்தியாசாகர் ஆவார். யுகபாரதி மற்றும் பா.விஜய் இப்படத்தின் பாடல்களை எழுதினர்.

| வரிசை
எண் | பாடல் | பாடகர்கள் | பாடல் வரிகள் |
| --- | --- | --- | --- |
| 1 | அற்றை திங்கள் | மது பாலகிருஷ்னன், சுஜாதா | யுகபாரதி |
| 2 | சித்திரையில் என்னை | ஸ்வர்ணலதா, கார்த்திக், மாலையம்மா | யுகபாரதி |
| 3 | அடி சந்திர சூரிய | மஹாலிங்கம், குணசேகரன் | யுகபாரதி |
| 4 | கல்லூரி சாலைக்குள் | கார்த்திக், சுனிதா, சாரதி, ஜேக் ஸ்மெல்லி |  |
| 5 | மாரி மகமாயி | சின்ன பொண்ணு |  |
| 6 | கொலைவலினாய் | ராகுல் நம்பியார், கதிர் |  |
| 7 | மன்னார்குடி கலகலக்க | மாணிக்கவிநாயகம், ராஜலக்ஷ்மி | பா. விஜய் |
| 8 | பொறந்திருச்சி காலம் | டி.கே.கலா, சைந்தவி, ஜெயமூர்த்தி |  |

விமர்சனங்கள்
------------

ரீடிஃப் .காம் அருமையான படம் என்று விமர்சித்து 4.25/5 மதிப்பிட்டதநவ் ரன்னிங். காம் 3.5/5 மதிப்பெண்கள் வழங்கியது.[]

மேற்கோள்கள்
-----------

1. 
2.

வெளியிணைப்புகள்
---------------

*
**ஏ. பி. சண்முகம்** (பிறப்பு: நவம்பர் 11 1929) தமிழ் நாடு தஞ்சை மாவட்டம் ஆத்திக்குளத்தில் பிறந்த இவர் ஆத்திக் குளம் ஆரம்பப் பள்ளியில் பயின்றார். பின்னர் மலேசியா கோலாலம்பூரில் குறளியக்கத்தில் இலக்கியப் பயிற்சி பெற்றார். 1959 வரை மலேசியாவிலிருந்து பின்பு சிங்கப்பூரில் புலம்பெயர்ந்தார்.

பதவிகள்
-------

சிங்கப்பூர் தமிழர் இயக்கம், தமிழர் மரணநிதிச் சங்கம், தமிழர் சங்கம், தமிழர் சீர்திருத்தச் சங்கம், வெண்ணிலா கலையரங்கம், தமிழர் பேரவை போன்றவற்றில் ஈடுபாடு கொண்டிருந்ததுடன், சிங்கப்பூர் தமிழ் எழுத்தாளர் கழகத்தின் உறுப்பினராகவும் பணியாற்றியுள்ளார்.

இலக்கியப் பணி
-------------

1948 ல் எழுதத் தொடங்கிய இவர் கவிதை, நாடகம், சிறுகதை, புதினம், கட்டுரை முதலிய துறைகளில் ஆர்வம் காட்டிவந்தார். ‘தூக்கிலிட்டால்" எனும் கவிதை இவரது முதல் படைப்பாகும். "எழுத்தாளனாகலாம்" எனும் இவரின் முதற்கட்டுரை 1951ல் தமிழ் முரசிலும், "கண்ணிருந்தும் கபோதி" எனும் இவரின் முதல் சிறுகதை தமிழ்நேசனிலும், "தர்மகர்த்தா" எனும்; முதல் நாடகம் தமிழ்நாட்டில் குடந்தையில் 1961ஆண்டிலும் வெளிவந்தன.

மேடையேறிய நாடகங்கள்
-------------------

"வந்தனை செய்வோம்"; வெண்ணிலா கலை அரங்க ஏற்பாட்டில் விக்டோரியா அரங்கில் மேடையேற்றப்பட்டது. (1982ல்), "கொண்டாட்டம்"; சிங்கைக் குடியரசின் நாடக விழா 1984ல் கலாசார அமைச்சின் ஏற்பாட்டில் மேடையேற்றப்பட்டது.

எழுதியுள்ள நூல்கள்
------------------

* நாடக நூல்கள்
* தர்மகர்த்தா
* பயணம்
* ஓடியவன்
* திருவாளர்
* புதினங்கள்
* செல்வி
* நல்லகதி
* கலா
* சிறுகதைத் தொகுப்பு
* அகர ஓசை
* கட்டுரைத் தொகுப்புகள்
* பேசாத பேச்சு
* சங்கநாதம்

பெற்ற விருதுகளும், கௌரவங்களும்
------------------------------

* எது நாகரிகம் எனும் படைப்புக்கான (1955) முதல் பரிசு
* எழுத வந்தார் எனும் நாடகத்துக்கான மலேசியா நாடகப் போட்டியில் ஆறுதல் பரிசு
* நாடக வாணர்
* எழுத்துச் செம்மல்
* செந்தமிழ்ச் சிற்பி

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**தன்னாட்சி** (autonomy) என்பது ஒரு முடிவைத் தாமாகவே முன்வந்து எடுக்கும் உரிமையுள்ள நிலையாகும். தன்னாட்சி உரிமை கொண்ட அமைப்புகள், நிறுவனங்கள் விடுதலையாகவும் தம் விருப்பத்திற்கேற்ப தம் முடிவுகளை இருக்கும் இயல்பு கொண்டவையாகவும் இருப்பதை பார்க்கலாம்.

சமூகவியல்
---------

சமூகவியல் போன்ற துறைகளில் தன்னாட்சி என்பது முழு அளவில் இல்லாமல், ஒன்றைச் சார்ந்த அளவில் முழுமையற்ற உரிமையுள்ளதாகவே வரையறுக்கப் பட்டுள்ளது.

அரசியல்
-------

அரசியல் பொருளில், தன்னாட்சி என்பது ஓர் அமைப்பு தம்மைத்தாமே ஆண்டுகொள்கின்ற உரிமை உள்ளதைக் குறிக்கும்.

மெய்யியல்
---------

மெய்யியல் (philosophy) துறையில், தன்னாட்சி என்பது மிக இன்றியமையாத, பல்வேறு வகையிலும் தாக்கத்தை ஏற்படுத்தக் கூடிய கோட்பாடாகப் பயன்படுத்தப் படுகின்றது. எடுத்துக் காட்டாக, ஒழுக்கவியல் மெய்யியல் (moral philosophy) துறையில், தன்னாட்சி என்பது ஒருவர் தன்னை நல்லொழுக்கக் கோட்பாடுகட்கு உட்படுத்திக் கொள்வதைக் குறிக்கும்.

சமயம்
-----

கிறித்துவ சமயத்தில், தன்னாட்சி என்பது அரை-குறையான ஆட்சி முறையைக் குறிக்கும்.

பொறியனியல்
----------

பொறியனியல் (robotics) துறையில், தன்னாட்சி என்பது ஒரு பொறியன் (robot) மனிதர் துணையின்றி தானே பல செயல்களை செய்து முடிக்கும் திறனைக் குறிக்கும்.

மேற்கோள்கள்
-----------

1. ↑  Ancient Greek: αὐτονομία *autonomia* from αὐτόνομος *autonomos* from αὐτο- *auto-* "self" and νόμος *nomos*, "law", hence when combined understood to mean "one who gives oneself one's own law"
**லீட் சோ்மம்** என்பது மருத்துவ கண்டுபிடிப்பில் உள்ள முன்னோடி வேதியியல் சோ்மம் எனப்பொருளாகும். இஃது உலோக (லெட்) காரீய சோ்மத்தைக் குறிப்பதல்ல. இந்த லீட் சோ்மம் மருந்தியல் மற்றும் உடற்செயலியல் செயல்பாடு உடைய சோ்மம். மருத்துவத்தில் பயன்படக் கூடியது. ஆனாலும் ஸப் ஆப்டிமல் (Sub Optimal) அமைப்பு உடையது. தேவைக்கேற்ப தனது அமைப்பை மாற்றிக் கொள்ளக் கூடியது. லீட் மருந்துகள் பேக்-அப் சோ்மங்களால் தொடரப்பட வேண்டியவை. இவற்றின் வேதியியல் அமைப்புகள் - செறிவு, (Potency) தோ்ந்தெடுத்தல் (Selectivity) போன்ற பண்புகளுடன் மருந்தியக்க தாக்கியலில் செயல்படக் கூடியவை. மேலும் புதியதாக கண்டுபிடிக்கப் பட்ட மருந்தியல் சாா் தடுப்பிகள் செயல்திறன் உடைய வேதியியல் பகுதிக் கூறுகள் கூட விரும்பத் தக்க மருந்துகளாக இல்லாத நிலையில், இந்த லீட் சோ்மங்கள் மருந்தியல் மற்றும் உடற்செயலியலில் சோதிக்கப்பட்ட விரும்பத்தக்க செயல்திறன் உடைய மருந்துகளாக தேவையான வேதியியல் மாற்றங்களை பெறக் கூடியவைகளாக உள்ளன.

லீட் சோ்மங்கைளக் கண்டுபிடித்தல்
-------------------------------

லீட் சோ்மங்கள் பல மூலங்களில் இருந்து பெறக்கூடியவை. இயற்கை பொருட்களில் இருந்து கண்டறியப்படுபவை. மேலும் வேதியியல் இணைவுப் பொருத்தம் மூலம் அல்லது மூலப்பொருள் மாதிாிகள் மூலம் ரேஷனல் ட்ரக் டிசைன்களில் உள்ளவை போல் கண்டறியப்படுகிறது. இவ்வகையான லீட் சோ்மங்கள் ஹை த்ருபுட் (High-throughput) ஸ்கீரன் களுக்கான சோதனைகளை மேற்கொள்கின்றன. செயல்திறன் உடைய சோ்மங்கள் ஹிட் சோ்மங்கள் என வடிவமைக்கப்பட்டுள்ளன. இவ்வாறான சோ்மங்கள் எதிா்ப்பி சோ்மங்களாகவும் (Antagonist) ஏற்பி சோ்மங்களாகவும் (Agonist) ஏற்றுக் கொள்பவா்களுக்கு தகுந்தவாறு தம்மை கட்டுப்படுத்திக் கொள்ளக் கூடியவைகள் ஆகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2017-05-17 அன்று மூலம் (PDF) பரணிடப்பட்டது. 2017-07-07 அன்று பார்க்கப்பட்டது.
**தன்னிப்பூர்** (**Dhannipur**), இந்தியாவின் உத்தரப் பிரதேசம் மாநிலத்தின் அயோத்தி மாவட்டத்தில் உள்ள சோகாவல் வருவாய் வட்டத்தில் தன்னிபூர் கிராமம் உள்ளது. இது அயோத்திக்கு தென்மேற்கே 25 கிலோ மீட்டர் தொலைவில் உள்ளது. தன்னிப்பூர் கிராமத்தில், இடிக்கப்பட்ட பாபர் மசூதிக்கு பதிலாக புதிய தன்னிபூர் மசூதி டிசம்பர் 2020 முதல் கட்டப்பட்டு வருகிறது. தன்னிபூரில் ஒரே நேரத்தில் 2000 பேர் தொழுகை நடத்தும் வகையில் கட்டப்படும் தன்னிபூர் மசூதி வளாகத்தில், 100 படுக்கைகள் கொண்ட மருத்துவமனை, நூலகம், இசுலாமிய ஆய்வுக் கூடம், மற்றும் உணவுக் கூடம் கட்டுவதற்கு, பிப்ரவரி 2020ல் உத்தரப் பிரதேச அரசு 5 ஏக்கர் வேளாண்மை நிலத்தை சன்னி வக்பு வாரியத்திற்கு ஒதுக்கியது. தன்னிப்பூர் அயோத்தி மசூதி டிசம்பர் 2023ல் முடிவடையும் என எதிர்பார்க்கபடுகிறது.

இதனையும் காண்க
--------------

* அயோத்தி மசூதி, தன்னிபூர்

மேற்கோள்கள்
-----------

1. ↑  "Map of Dhannipur Village in Sohawal Tehsil, Ayodhya, Uttar Pradesh". *www.mapsofindia.com*.
2. 1 2  Khan, Arshad Afzaal (7 February 2020). "Uttar Pradesh: Obscure Dhannipur village basks in its mosque glory". *தி டைம்ஸ் ஆஃப் இந்தியா*. .
3. ↑  Sharma, Ritwik (14 February 2020). "The mood in Dhannipur, a village in Ayodhya, chosen for the 'Babri Masjid'". *பிசினஸ் ஸ்டாண்டர்ட்*. .
4. ↑  அயோத்தி மசூதி கட்டுமான பணி 2023ல் முடிவடையும்
5. ↑  "Where is Dhannipur? All about the site allotted to Sunni Waqf Board for a mosque". *இந்தியா டுடே*. 5 February 2020. .
6. ↑  Construction of Ayodhya mosque likely to be completed by December 2023
**பெலீஸ் பல்கலைக்கழகம்** அமெரிக்கக் கண்டத்தில் உள்ள பெலீஸ் நாட்டில் உள்ளது. இங்கு இள நிலை, முது நிலை ஆகிய பிரிவுகளில் பட்டங்களை வழங்குகின்றனர். இதன் மத்திய வளாகம் பெலீஸ் நாட்டின் பெல்மோப்பான் நகரில் அமைந்துள்ளது. இங்கு சூரிய ஆற்றல் திட்டத்தை செயல்படுத்துகின்றனர். இதன் மூலம் மின்சாரத் தேவைகளில் தன்னிறைவு அடைய முடியும்.

வளாகங்கள்
---------

முற்காலத்தில், தனித் தனி கல்லூரிகளாக செயல்பட்டவற்றை ஒன்றிணைத்து பெலீஸ் பல்கலைக்கழகம் உருவாக்கப்பட்டது. ஒவ்வொரு கல்லூரியும் பல்கலைக்கழகத்தின் வளாகங்களாக அறிவிக்கப்பட்டன.

* பெல்மோப்பான் மத்திய வளாகம்

இந்த வளாகத்தில் பல்கலைக்கழகத்தின் பெரும்பாலான அலுவலகங்கள் அமைந்துள்ளன. இங்கு உள்ளூர் மொழிகளுக்கான கல்வி மையம் அமைந்துள்ளது. இங்கு ஆங்கிலம், தகவல் தொழில் நுட்பம் ஆகிய பாடப்பிரிவுகளைக் கற்கின்றனர். இங்கு அறிவியல் ஆய்வகங்களும் அமைந்துள்ளன.

* வேளாண்மை வளாகம்

இங்கு வேளாண்மை, இயற்கை வளங்கள் உள்ளிட்ட பாடப்பிரிவுகளில் இரண்டாண்டு கல்வித் திட்டங்கள் உள்ளன.

* பெலீஸ் நகர வளாகங்கள்

மேலாண்மை, சமூகவியல் வளாகம்
இங்கு வணிகம் தொடர்பான பாடப்பிரிவுகளில் கல்வி கற்பிக்கின்றனர்.
கலை, கல்வி வளாகம்
இங்கு கலை, செவிலியர் பயிற்சி, உடல் நலக் கல்வி, சமூக சேவை உள்ளிட்ட
பாடப்பிரிவுகளில் பாடங்களைக் கற்பிக்கின்றனர்.

அறிவியல், தொழில் நுட்ப வளாகம்
* புண்டா கோர்தா வளாகம்

விளையாட்டு
----------

இங்கு கைப்பந்தாட்டம், கால்பந்தாட்டம், மென்பந்தாட்டம், கூடைப்பந்தாட்டம், கராத்தே, டென்னிஸ் உள்ளிட்ட விளையாட்டுகளில் பயிற்சி அளிக்கப்படுகிறது .

சான்றுகள்
---------

1. ↑  "University's Goals". University of Belize. 2012-04-26 அன்று மூலம் பரணிடப்பட்டது. 2012-04-12 அன்று பார்க்கப்பட்டது.
2. ↑  "Campus Locations". University of Belize. 2012-04-18 அன்று மூலம் பரணிடப்பட்டது. 2012-04-12 அன்று பார்க்கப்பட்டது.
3. ↑  "Recreation and Sports". 2014-08-10 அன்று மூலம் பரணிடப்பட்டது. 2014-07-10 அன்று பார்க்கப்பட்டது.

இணைப்புகள்
----------

* பெலீஸ் பல்கலைக்கழகத்தின் இணையதளம்
தாய்லாந்து வானூர்தி நிலையமொன்றில் பல்வேறு சேவையாளர்களின் தன்னியக்க வங்கி இயந்திரங்கள்
**தன்னியக்க வங்கி இயந்திரப் பயன்பாட்டுக் கட்டணம்** ( *ATM usage fees*) தங்கள் தன்னியக்க இயந்திரங்களை பயன்படுத்துவதற்காக பல வங்கிகளும் வங்கிகளுக்கிடை பிணையங்களும் வசூலிக்கும் கட்டணமாகும். சில செயற்பாடுகளில், வங்கி உறுப்பினரல்லாதோரிடமிருந்து மட்டுமே இந்தக் கட்டணம் வசூலிக்கப்படுகிறது; அல்லாது அனைத்துப் பயனர்களிடத்தும் கட்டணம் வசூலிப்பதும் உண்டு. மனிதர்களால் பணம் வழங்குவதை விட இயந்திரங்கள் மூலமாக வழங்குவது வங்கிகளுக்கு குறைந்த செலவாகும் என்பதால் பலரும் இத்தகைய கட்டணங்களை எதிர்க்கிறார்கள்.

இரண்டு வகையான கட்டணங்கள் இதில் அடங்கும்: உபரிக் கட்டணம் மற்றும் அன்னியக் கட்டணம். உபரிக் கட்டணம் தன்னியக்க இயந்திரத்தின் உரிமையாளர் ( *நிறுவியவர்* அல்லது தனிப்பட்ட விற்பனை அமைப்பு) நிர்ணயிப்பதாகும்; இது அந்த இயந்திரத்தை பயன்படுத்துவதற்காக வசூலிக்கப்படுகிறது. அன்னியக் கட்டணம் அல்லது செயற்பாட்டுக் கட்டணம் அட்டையை வழங்கியவரால் வசூலிக்கப்படுவது; இது தங்கள் பிணையத்தில் இல்லாத இயந்திரத்தை பயன்படுத்துவதற்காக வசூலிக்கப்படுகிறது.
[[|240px|தன்னியக்க வங்கி இயந்திரப் பயன்பாட்டுக் கட்டணம்||right]]

ஆத்திரேலியா
-----------

ஆத்திரேலியாவின் தன்னியக்க வங்கி இயந்திரப் பிணையங்களில் நேரடி கட்டணம் (உபரிக் கட்டணம்) மார்ச்சு 3, 2009 முதல் வசூலிக்கப்படுகிறது. இத்தகைய கட்டணம் மூலம் போட்டியால் எழும் நன்மைகள் விளையும் என்றும் ஆத்திரேலிய தன்னியக்க வங்கி இயந்திரப் பிணையங்களின் திறன் கூடும் என்றும் ஆத்திரேலிய ரிசர்வ் வங்கி கருதுகிறது.

பிரேசில்
--------

கனடா
----

ஐரோப்பிய ஒன்றியம்
-----------------

ஐரோப்பிய ஒன்றியத்திலுள்ள அனைத்து வங்கிகளும் தங்கள் வாடிக்கையாளர்களுக்கு சமனான கட்டணம் வசூலிக்க வேண்டும் வங்கிகளைக் கட்டாயப்படுத்தும் நெறிமுறைகளை அறிமுகப்படுத்த சட்டங்கள் இயற்றப்படுகின்றன. இதனால் தேசியக் கட்டணங்கள் உயரக் கூடும்.

சூலை 1, 2002இலிருந்து இந்த விதிகள் செயல்படுத்தப்படுகின்றன. ஐரோ வலய, சுவீடன் வாடிக்கையாளர்கள் தங்கள் பகுதியில் மட்டுமே குறைந்த கட்டணம் பெறுகின்றனர்; ஐரோவலயத்திற்கு வெளியே குறைந்த பன்னாட்டு கட்டணம் பெறுவதில்லை. தேசிய ஐரோ பணமெடுத்தலுக்கும் பன்னாட்டு ஐரொ பணமெடுத்தலுக்கும் ஒரே கட்டணம் வசூலிக்கப்பட வேண்டும் என்ற கட்டுப்பாட்டினால் ஐரோ-வலயத்தில் இல்லாத வாடிக்கையாளர்களுக்கு (சுவீடிய மக்களைத் தவிர) குறைந்த பன்னாட்டு கட்டணம் பெற எவ்விதத் தடையும் இல்லை.

### ஆஸ்திரியா

### பின்லாந்து

### செருமனி

### அயர்லாந்து

### நெதர்லாந்து

### நோர்வே

### போலந்து

### போர்த்துகல்

### எசுப்பானியா

### சுவீடன்

### ஐக்கிய இராச்சியம்

மத்திய கிழக்கு
--------------

### ஈரான்

தென்கிழக்கு ஆசியா
-----------------

### ஆங்காங்

### இந்தோனேசியா

### தாய்லாந்து

### பிலிப்பைன்சு

தெற்கு ஆசியா
------------

### பாக்கித்தான்

### இலங்கை

### வங்காளதேசம்

### இந்தியா

சுவிட்சர்லாந்து
---------------

ஐக்கிய அமெரிக்கா
----------------

மேற்சான்றுகள்
-------------

1. ↑  "RBA: ATM FEE REFORMS". 2011-05-11 அன்று மூலம் பரணிடப்பட்டது. 2014-10-16 அன்று பார்க்கப்பட்டது.
2. ↑  "EUR-Lex – 32001R2560 – EN". Eur-lex.europa.eu. 2010-08-11 அன்று பார்க்கப்பட்டது.
3. ↑  "EUR-Lex – 52002XC0711(03) – EN". Eur-lex.europa.eu. 2010-08-11 அன்று பார்க்கப்பட்டது.
**தங்கம்** (*Thangam*) என்பது 2008 ஆண்டு வெளியான இந்திய தமிழ் அதிரடித் திரைப்படம் ஆகும். இப்படத்தில் சத்யராஜ், கவுண்டமணி ஆகியோர் நடித்துள்ளனர்.

கதை
---

கோயம்புத்தூர் அருகே உள்ள ஒரு சிறிய நகரத்தில் இருக்கும் ராஜேந்திரநாத் மற்றும் மகாதேவன் தலைமையிலான இரண்டு குடும்பங்களை 'தங்கம்' படம் சித்தரிக்கிறது. தங்கம் (சத்யராஜ்) தில்லி குமாரின் மகன். ஆறுச்சாமி (சண்முகராஜ்) மகாதேவனின் மகன். காளை (கவுண்டமணி) தங்கத்தின் தாய் மாமன்.

தங்கமும் அவனது தங்கை பாக்யலட்சுமியும் (ஜெயஸ்ரீ) பாசம் கொண்டவர்களாக இருக்கின்றனர். சகோதரனுக்கு ஏற்ற பெண்ணை (மேகா நாயர்) பாக்கியலட்சுமி பார்த்து வைக்கிறார். தங்கம் தன் தங்கையின் திருமணத்தை பிரமாண்டமாக நடத்த வேண்டிய எண்ணத்தோடு இருக்கிறான்.

மணல் திருட்டில் ஈடுபடும் ஊர் மனிதரின் மகன் ஆறுமுகச்சாமியுடன் தங்கத்துக்கு பகை ஏற்படுகிறது. இந்திலையில் தங்கத்தின் தங்கையை ஆறுச்சாமி கெடுத்துவிட, வேறு வழியின்றி தன் தங்கையை திருமணம் செய்து வைக்க முடிவு செய்கிறான்.

திருமண நேரத்தில் ஆறுமுகச்சாமியின் சின்ன வீடு வந்து கலாட்டா செய்ய, அவளைக் கொன்று விடுகிறான் ஆறுமுகச்சாமி. வேறு வழியின்றி தங்கைக்காக அந்தக் கொலைப் பழியை ஏற்று சிறைக்குப் போகிறான் தங்கம். விடுதலையாகி வந்து பார்த்தால் தங்கை பிணமாகிக் கிடக்கிறாள்.

தன் தங்கையின் மரணத்துக்குக் காரணமானவர்களை கொன்று தங்கம் பழி தீர்ப்பதுதான் மீதிக் கதை.

நடிப்பு
-------

* சத்யராஜ் தங்கமாக
* மேக்னா நாயர்
* கவுண்டமணி காளையாக
* ஜெயஸ்ரீ பாக்யலட்சுமியாக
* மகாதேவன்
* டெல்லி குமார்
* சண்முகராஜ் ஆறுச்சாமியாக

இசை
---

இப்படத்திற்கு ஸ்ரீகாந்த் தேவா இசையமைத்துள்ளார்.

* "ஊதகாத்து" - கார்த்திக், சைந்தவி
* "ரத்தத்துல" - மாணிக்க விநாயகம்
* "பட்டுகாரா" - சின்மயி
* "சின்ன சின்ன" - செந்தில்தாஸ், சுர்முகி ராமன்
* "சொல்றான்" - பிரியதர்ஷினி

வரவேற்பு
--------

*சிஃபி* எழுதினார் "படத்தின் கதை மலைகளைப் போலவே பழமையானது. பி ( ம) சி தரப்பு ரசிகர்களை திருப்தி செய்யும் வெகுஜன மசாலா வடிவத்தில் வழங்கப்பட்டுள்ளது. 80 களில் வெற்றி பெற காரணியாக இருந்த அண்ணன்-தங்கச்சி பாசம், நகைச்சுவை போன்ற சூத்திரங்கள் இந்தபடத்தில் பயன்படுத்தபட்டுள்ளன. " *பிஹைண்ட்வுட்ஸ்* எழுதிய விமர்சனத்தில் "தங்கம் பழைய மசாலா கொண்ட பழைய கோலிவுட் பார்முலா, அந்த பழைய, அடக்குமுறை ஆணாதிக்க உணர்வுகள் இனிமேல் மினுமினுக்காது என்பதை நிரூபிக்கிறது". *Indiaglitz* எழுதிய விமர்சனத்தில் "ஒட்டுமொத்தமாக, திரைப்படத்தில் புதியதாகவோ, அல்லது புதுமையானதாகவோ எதுவும் இல்லை. ஆனால் இது ஒரு நகைச்சுவை அம்சத்துடன் பொழுதைபோக்குகிறது ".

குறிப்புகள்
-----------

 

1. 1 2  "காப்பகப்படுத்தப்பட்ட நகல்". 2021-08-04 அன்று மூலம் பரணிடப்பட்டது. 2021-08-04 அன்று பார்க்கப்பட்டது.
2. ↑  Welcome to Sify.com
3. ↑
4. 1 2  "Thankam 2008". Music India Online. Archived from the original on 4 ஆகஸ்ட் 2021.. பார்த்த நாள்: 8 January 2019.
5. ↑  "Review: Thangam (2008)". *Sify*.
6. ↑  "THANGAM MOVIE REVIEW". *Behindwoods*.
7. ↑  "Thangam review". *Indiaglitz*.
**சீமாடி கீன் கல்லூரி** (*Lady Keane College*) என்பது 1935-ல் இந்தியாவில் மேகாலயாவின் சில்லாங்கில் அமைந்துள்ள பழமையான மகளிர் பொதுப் பட்ட கல்லூரி ஆகும். வடகிழக்கு இந்தியாவின் முதல் மகளிர் பட்ட கல்லூரியும் இந்தக் கல்லூரிதான். இந்த கல்லூரி வடகிழக்கு மலைப் பல்கலைக்கழகத்துடன் இணைக்கப்பட்டுள்ளது.

வரலாறு
------

இக்கல்லூரியின் வரலாறு 1932-ல் தொடங்கியது. அசாமினை சேர்ந்த அதுலானந்தா தாசு எனும் ஓய்வுபெற்ற துணை வனப் பாதுகாவலர், ராய் பகதூர் ஜதீந்திர நாத் சக்ரவர்த்தி எனும் அசாமிய வேளாண்மை இயக்குநர், சில்லாங்கில் மகளிருக்கான கல்வி நிலையம் நிறுவப்பட வேண்டியதன் அவசியத்தை உணர்ந்து ஆரம்ப பணிகளை மேற்கொண்டனர். இவர்களின் முன்முயற்சியால்தான் 1932-ல் சில்லாங்கில் பள்ளியாக முதலி நிறுவப்பட்டு, சில்லாங் பெண்கள் இடைநிலைக் கல்லூரி என்று 1935ஆம் ஆண்டில் க்ரோவ் சைட் வளாகத்தில் இடைநிலை கலை படிப்புகள் தொடங்கப்பட்டன. வடகிழக்கு இந்தியாவிலேயே முதல் பெண்கள் கல்லூரி என்ற பெருமையையும் பெற்றது.
1938-ல், கல்லூரி கொல்கத்தா பல்கலைக்கழகத்துடன் இணைக்கப்பட்டது. 1948-ல், கல்லூரி குவகாத்தி பல்கலைக்கழகத்துடன் இணைக்கப்பட்டது. பின்னர் 1973-ல், வடகிழக்கு மலைப் பல்கலைக்கழகம் நிறுவப்பட்டபோது, ​​சீமாட்டி கீன் கல்லூரி இப்பல்கலைக்கழகத்துடன் இணைக்கப்பட்டது.

துறைகள்
-------

### அறிவியல்

* இயற்பியல்
* கணிதம்
* வேதியியல்
* தாவரவியல்
* விலங்கியல்
* உயிர்வேதியியல்
* கணினி அறிவியல்

### கலைகள்

* மொழிகள்
* வரலாறு
* கல்வி
* பொருளாதாரம்
* தத்துவம்
* சமூகவியல்
* அரசியல் அறிவியல்

மேற்கோள்கள்
-----------

1. ↑  "Affiliated College of North Eastern Hill University".

வெளி இணைப்புகள்
---------------

* "Lady Keane College (LKC) Shillong". *ladykeanecollege.edu.in*. 2017-08-31 அன்று பார்க்கப்பட்டது.
**தங்கமேடு தம்பிக்கலை அய்யன்சுவாமி கோயில்** தமிழ்நாட்டில் ஈரோடு மாவட்டம், தங்கமேடு என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் தம்பிக்கலை அய்யன்சுவாமி சன்னதியும், செல்வ விநாயகர், ஸ்ரீ நாக;ா, நல்லய்யன், ஸ்தல விருட்க விநாயகர் உபசன்னதிகளும் உள்ளன. இங்குக் கோயில் குளம், கோயில் கோசாலை போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. பங்குனி மாதம் முக்கிய திருவிழா நடைபெறுகிறது. கார்த்திகை மாதம் திருவிழா நடைபெறுகிறது. பங்குனி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஈசானம்** என்பது சிவபெருமானின் ஐந்து முகங்களில் ஒன்றான இது அருளும் பணிபுரியும் ஒரு முகமாகக் கருதப்படுகிறது.

சிவத்தோற்றம்
------------

விஸ்வரூப கற்பத்தில் மலரயன் என்பவர் சிவபெருமானை தியானித்தார். அவருடைய தியானத்தில் மகிழ்ந்து சிவபெருமான் பிறைச் சந்திரனை சடாமுடியில் தாங்கி, கோரைப்பற்களுடன் காட்சியளித்தார். அவருடன் இரு வாணி மற்றும் தேவர்களின் தாயார் ஆகியோர் இரு புறமும் இருந்தனர். இத்தோற்றம் ஈசானமாகும்.

சிவமுகம்
--------

சிவபெருமானின் ஐந்து முகங்களில் ஐந்தாவது முகமாகும். இம்முகம் படிக நிறமுடையதெனவும், வடகிழக்கு திசையை நோக்கி அமைந்துள்ளாகவும் அறியப்படுகிறது. சிவபெருமான் இம்முகம் வாயிலாக ஊர்த்தவ தாண்டவம் புரிந்து அருள்கின்றார்.பஞ்சபூதங்களில் ஆகாயத்தின் தன்மை வாய்ந்ததாக இம்முகம் அறியப்படுகிறது. 

சிவபெருமான் ஈசான முகத்திலிருந்து புரோக்கீதம், லலிதம், சித்தம், சந்தானம், சர்வோக்தம், பரமேசுவரம், கிரணம், வாதுளம் ஆகிய எட்டு ஆகமங்களை தோற்றுவித்தார் எனவும், ஆறுபத்தாறு முனிவர்களும் ஆகம இரகசியப் பொருளை இம்முகத்தின் மூலம் அறிந்தனர் என்றும் கூறப்படுகிறது.

மேற்கோள்களும் குறிப்புகளும்
---------------------------

1. ↑   லிங்க புராணம் - தினமலர் கோயில்கள்
2. ↑   பரணிடப்பட்டது 2013-05-07 at the வந்தவழி இயந்திரம் ஆகம சாஸ்திரம் சுப்ரமணிய சிவாச்சார்யா அம்மன் தரிசனம் இணையதளம்

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
பண்டிட் **தேஜேந்திர நாராயண் மசூம்தார்** (ejendra Narayan Majumdar ) (பிறப்பு 17 மே 1961) ஒரு இந்தியாவைச் சேர்ந்த சரோத் கலைஞராவார். இவர் பகதூர் கானின் மாணவர்.

பயிற்சி
-------

இவர் தனது தாத்தா பிபூதி ரஞ்சன் மசூம்தரின் கீழ் மாண்டலின் மூலம் தனது இசை பயிற்சியைத் தொடங்கினார். அமரேசு சௌத்ரி மற்றும் அனில் பாலித் ஆகியோரின் கீழ் குரல் மற்றும் கைம்முரசு இணை பயிற்சியையும் பெற்றார்.  பின்னர் பகதூர் கானின் கீழ் 18 ஆண்டுகள் பயிற்சி பெற்றார். பின்னர் அஜய் சின்கா ராய் மற்றும் அலி அக்பர் கான் ஆகியோரின் கீழ் தொடர்ந்து பயிற்சி பெற்றார். 

 சியாட்டில் பகுதி இராகமாலா தொடரின் ஒரு பகுதியாக வாஷிங்டனின் பெல்லுவே, ஈஸ்ட்ஷோர் யூனிடேரியன் தேவாலயத்தின், ஸ்பிரிங் அரங்கில் நடந்த ஒரு இசைக் கச்சேரியில் தேஜேந்திர மசூம்தார்

இணை
---

இவர் சுஜாத் கானுடன் இணைந்து பாடியுள்ளார். குறிப்பாக சாருகேசி இராகத்தை பாடுவது குறிப்பிடத்தக்கது.

இசை இயக்கம்
-----------

அர்ச்சுன் சக்ரவர்த்தி இயக்கிய *டோலிலைட்ஸ்* என்ற பெங்காலி திரைப்படத்திற்கு, 2010 ஆம் ஆண்டில் வெளியான மற்றொரு வங்காள திரைப்படமான *ஹனங்கால்* படத்திற்கும் இசையமைத்துள்ளார்.

விருதுகள்
---------

1981 ஆம் ஆண்டில் அனைத்திந்திய வானொலி நடத்திய இசை போட்டியில் முதலிடம் பிடித்த இவருக்கு குடியரசுத் தலைவரின் தங்கப் பதக்கமும் பண்டிட் த. வி. பலூசுகர் விருதும் வழங்கப்பட்டது.

சொந்த வாழ்க்கை
--------------

இவர் மானசி என்பவரை மணந்தார். இவர்களுக்கு இந்திரயுத் என்ற ஒரு மகன் இருக்கிறான்.

குறிப்புகள்
-----------

1. ↑  "ITC Sangeet Sammelan — Hyderabad, 2006". *ITC Sangeet Research Academy*. 2009-09-02 அன்று பார்க்கப்பட்டது.
2. ↑  Raja, Deepak (18 September 2002). "Shujaat Khan – "Most duets are a farce"". *Deepak Raja's world of Hindustani Music* (Blog). 2009-09-04 அன்று பார்க்கப்பட்டது.
3. ↑  Das, Mohua (3 March 2008). "Filmi froth". Calcutta, India. 2009-06-16 அன்று பார்க்கப்பட்டது.
4. ↑  Chatterji, Shoma A. "Hanankaal 2010 Bengali Film by Saibal Mitra First Look". *Calcutta Tube* (Blog). 2010-02-02 அன்று பார்க்கப்பட்டது.
5. ↑  "ITC Sangeet Sammelan — Hyderabad, 2006". *ITC Sangeet Research Academy*. 2006-02-25 அன்று மூலம் பரணிடப்பட்டது. 2009-09-02 அன்று பார்க்கப்பட்டது.
6. ↑  "Rashid's latest crush". *The Times of India*. 21 March 2003.. பார்த்த நாள்: 2009-06-22.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* United States

 |
| மற்றவை | 
* Europeana
* IdRef

 |
**தேடல்** என்பது 1970களின் இறுதியிலும், 1980களின் துவக்கத்திலும் வெளியான ஒரு தமிழ்ச் சிற்றிதழ் ஆகும். விமர்சன உணர்வை வலியுறுத்தும் நோக்குடன் இந்த இதழ் துவக்கப்பட்டது. இந்த இதழானது இந்திய ஒன்றியம், தமிழ்நாட்டின், திருநெல்வேலியில் இருந்து வெளிவந்த இலக்கிய இதழ் ஆகும். இதன் ஆசிரியராக ஜோதி விநாயகம் இருந்தார்.

தேடல் இதழானது ஓரளவு விமர்சனக் கட்டுரைகளை கொண்டதாகவும், சுய படைப்புகளை மிகுதியாக கொண்டதாகவும் வெளியானது. தேடலில் கலாப்ரியா, கல்யாண்ஜி, உமாபதி, விக்ரமாதித்யன் மற்றும் சிலரது கவிதைகளும், பூமணி, வண்ணதாசன், ஜோதிவிநாயகம் போன்றோரது கதைகளும், சுந்தர ராமசாமி, நகுலன் போன்றோரின் கட்டுரைகளும் வெளியாயின. வண்ணநிலவனின் நாடகம் ஒன்றையும், கலாப்ரியா கவிதைகள் பற்றி விமர்சனமும் எழுதியுள்ளார். கூத்தாட்டத்தில் 'பொண் வேஷம்’ என்பது குறித்த ஒரு கட்டுரையை கி. ராஜநாராயணன் ஒரு கட்டுரை எழுதியுள்ளார்.

தேடல் இதழ் 1978இல் இரண்டு இதழ்களும் 1983இல் இரண்டு இதழ்களும் வந்தன.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 205–207. 13 நவம்பர் 2021 அன்று பார்க்கப்பட்டது.
**டேனியல் போவே** (*Daniel Bovet*, 23 மார்ச் 1907 - 8 ஏப்ரல் 1992) என்பவர் 1957ஆம் ஆண்டு மருத்துவத்திற்கான நோபல் பரிசைப் பெற்றவர். நரம்புக்கடத்திகளின் நடவடிக்கைகளை தடுக்க மருந்துகள் கண்டுபிடித்தமைக்காக இவர் இப்பரிசைப் பெற்றார். மருந்தாக்கவியல் துறையைச் சேர்ந்தவர். இவர் சுவிட்சர்லாந்தில் பிறந்து இத்தாலிக்கு குடிபெயர்ந்தார்.

இவர் 1927ஆம் ஆண்டு ஜெனீவா பல்கலைக்கழகத்தில் பட்டம் பெற்றார். பின் 1929ஆம் ஆண்டு முனைவர் பட்டம் பெற்றார்.

1965ல் புகைபிடிப்போரின் அறிவுத்திறன் வளர்கிறது என்ற ஆய்வை தனது ஆய்வுக் குழு மூலம் முன்வைத்தார். 1929 முதல் 1947 வரை பாரிஸில் உள்ள பாஸ்டியர் நிருவனத்தில் பணியாற்றினார். 1947 முதல் ரோமின் தேசிய சுகாதார நிருவனத்தில் பணியாற்றினார். 1964இல், சசாரி பல்கலைக்கழகத்தின் பேராசிரியர் ஆனார்.1969 முதல் 1971 வரை ரோமின் தேசிய ஆராய்ச்சிக் கவுன்சிலிலும் பின் 1982 வரை ரோமின் சாபியென்ஸா பல்கலைக்கழகத்திலும் பணியாற்றி ஓய்வு பெற்றார்.

போவெட் தனது குடும்பத்தினருடன்

மேற்கோள்கள்
-----------

1. ↑  Branch, Taylor (2007). *At Canaan's Edge: America in the King Years, 1965–68*. Simon & Schuster Paperbacks. பக். 268. பன்னாட்டுத் தரப்புத்தக எண்:9780684857138. .
2. ↑  Daniel Bovet with his family. gettyimages.co.uk

விக்கிமீடியா பொதுவகத்தில்,  
 ***டேனியல் போவே***   
என்பதின் ஊடகங்கள் உள்ளன.
**வழுப்புள்ளி** அல்லது **வழுவிடம்**, ஆங்கிலத்தில் Singularity என்று சொல்லப்படும். இக்கருத்து பல துறைகளில் கையாளப்படுகிறது. ஒரு பொருளையோ அல்லது ஒரு பண்பையோ வரையறுக்கமுடியாமல் இருக்கும் சூழ்நிலையெல்லாம் வழுப்புள்ளியாகும்.

குறிப்பாக,

**கணிதத்தில்** ஒரு கணிதப்பண்பு எங்கெல்லாம் வரையறுக்கமுடியாமலோ அல்லது சரியானபடி இல்லாமல் குழப்புகிறதோ அந்த இடத்தை வழுப்புள்ளி என்பர். எடுத்துக்காட்டாக,

{\displaystyle f(x)={\frac {1}{x}}}
என்ற மெய்யெண் மதிப்புள்ள சார்புக்கு, *x* = *0* ஒரு வழுப்புள்ளி. அங்கு அதன் மதிப்பு முடிவுறா மதிப்பைநோக்கி நெருங்குவதால் அங்கு வரையறுக்கப்படுவதில்லை. இதைத்தவிர

*g*(*x*) = |*x*|
என்ற சார்புக்கும் x = 0 ஒரு வழுப்புள்ளிதான். ஆனால் இங்கு அதற்கு வேறு காரணம். *x* = *0* வில் இச்சார்பு வகையீட்டுக்கெழு குறிப்பிடமுடியாமல் இருக்கிறது. அதாவது, இந்த வரைவுக்கு x = 0 வில் தொடுகோடு கிடையாது.

இன்னும்,

*y*2 = *x*
என்ற வரைவுக்கும், *(0,0)* ஒரு வழுப்புள்ளி ஆகும். ஏனென்றால், அவ்விடத்தில் தொடுகோடு செங்குத்தாக இருப்பதால், வகையீட்டுக்கெழு வரையறுக்கப்படவில்லை. அதாவது அவ்விடத்தில் வரைவு மிருதுவாக இல்லை.

*y*2 = *x*2 என்ற வரைவுக்கும் *(0, 0)* ஒரு வழுப்புள்ளி.
**அண்டவியலில்** இது காலவெளியில் (Space-time) காலவெளிவளைவு (Space-time Curvature) முடிவுறா மதிப்புள்ள ஒரு புள்ளி. அங்கு முடிவுறா அடர்த்தி இருக்கும். ஒவ்வொரு கருங்குழியின் மையத்திலோ அல்லது அண்டத்தொடக்கத்திலோ அல்லது அண்டத்தின் முடிவிலோ ஒரு வழுப்புள்ளி இருக்கும் என்பது சில கோட்பாடுகளின் தீர்வு.
**பின்னவலை யானைகள் புகலகம்** (*Pinnawala Elephant Orphanage*) இலங்கையில் அமைந்துள்ள அனாதை யானைகளைப் பராமரிக்கும் ஒரு சரணாலயம் ஆகும். இங்கு சுமார் அறுபதற்கும் மேற்பட்ட யானைகள் பராமரிக்கப்படுகின்றன. இந்த யானைகளில் பெரும்பாலானவை தாயினால் கைவிடப்பட்ட குட்டிகள் அல்லது அனாதையாக்கப்பட்ட குட்டிகளாகும்.

1975 இல் சுமார் 25 ஏக்கர் தென்னம் தோப்பு காணியில் மகா ஓயாவை ஒட்டி இந்தப் புகலகம் அமைக்கப்பட்டது. அந்த நாட்களில் முதன்மையாக இங்கு தாய் கொலை செய்யப்பட்ட யானைகள் அல்லது குழியினுள் அகப்பட்டு தாய் இறந்தபின் அனாதையான யானைகள் பராமரிக்கப்பட்டது. ஆரம்பத்தில் வில்பத்து பிரதேசத்தில் உள்ள தேசிய பூங்காவில் இந்த அனாதை மடம் இருந்தாலும் பின்னாளில் பெந்தோட்டைப் பிரதேசத்தில் இந்த அனாதை மடம் அமைந்தது. ஆயினும் மீளவும் தெகிவளை விலங்கியல் பூங்காவிற்கு இந்த அனாதை மடம் மாற்றப்பட்டது. தெகிவளை விலங்கியல் பூங்காவில் இருந்து இறுதியாக பின்னவள எனும் இடத்திற்கு இந்த அனாதை மடம் மாற்றப்பட்டது. இந்த அனாதை மடத்தைப் பார்க்கவரும் உள்நாட்டு மற்றும் வெளிநாட்டு சுற்றுலாப் பயணிகள் மூலம் கிடைக்கும் வருமானம் மூலம் இந்த அனாதை மடம் நிர்வகிக்கப்படுகின்றது.
**சிதெரோட்டில்** *(Siderotil)* என்பது FeSO4•5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இரும்பு(II) சல்பேட்டு என்ற சேர்மத்தின் நீரேற்று வடிவமாக இந்த சல்பேட்டு கனிமம் கருதப்படுகிறது. மெலாண்டெரைட்டு கனிமத்திலிருந்து நீர் மூலக்கூறு இழக்கப்படுவதால் சிதெரோட்டில் உருவாகிறது. பொதுவாக இதன் கட்டமைப்பில் இடம்பெற்றுள்ள இரும்புக்கு மாற்றாக தாமிரம் இடம்பெறுவதுண்டு. குறிப்பாக இழை அல்லது தூள் ஆக்கிரமிப்புகளாக சிதெரோட்டில் கனிமம் தோன்றுகிறது. ஆனால் ஊசிவடிவ முச்சரிவச்சு படிகங்களாக தோன்றவும் வாய்ப்பு இருக்கிறது. 

சுலோவேனியா நாட்டின் மேற்குப் பகுதியிலுள்ள இத்ரிசா நகரத்தின் இத்ரிசா சுரங்கத்தில் சிதெரோட்டில் முதன்முதலாக கண்டறியப்பட்டது. இரும்பு என்ற பொருள் கொண்ட சிதெரோசு என்ற கிரேக்க மொழிச் சொல் இழை என்ற பொருள் கொண்ட டிலோசு என்ற சொல்லிலிருந்தும் சிதெரோட்டில் என்ற பெயர் உருவாக்கப்பட்டது. இருப்பினும் இத்ரிசாவில் கிடைத்த கனிமப்பொருள் சிதெரோட்டிலாக இல்லாமல் இருக்கலாம். ஆனால் இத்தாது பல்வேறு வகையான உலகளாவிய இடங்களிலிருந்தும் அங்கீகரிக்கப்பட்டுள்ளது.

மேற்கோள்கள்
-----------

1. 1 2 3  Mindat.org
2. 1 2  Handbook of Mineralogy
3. ↑  Webmineral data